จับแฮมสเตอร์ขึ้นมาเล่น ให้แฮมสเตอร์ปรับตัวกับบ้านของคุณ
เมื่อแฮมสเตอร์ของคุณปรับตัวกับบ้านใหม่และคุ้นเคยกับคุณแล้ว คุณสามารถเพิ่มความเชื่อใจของเขาได้โดยจับเขาอย่างเหมาะสม โดยเขาจะรู้สึกเต็มใจมากขึ้นในขณะที่ตื่นตัวอย่างเต็มที่ ซึ่งมักจะเป็นช่วงเวลาเย็น  อย่าปลุกแฮมสเตอร์ของคุณขึ้นมา หากปลุกเขาขึ้นมาอย่างกะทันหันในขณะที่เขากำลังนอนหลับลึก เขาจะเริ่มป้องกันตัวเอง ซึ่งจะทำให้คุณถูกกัดได้ หากเขากำลังยุ่งอยู่กับการทำบางสิ่งเมื่อคุณเข้าใกล้กรงของเขา ให้เรียกความสนใจจากเขาโดยเคาะกรงเบาๆ นำขวดน้ำของเขาออก หรือคุยกับเขาเบาๆ มือที่สะอาดเป็นสิ่งสำคัญสำหรับการจับแฮมสเตอร์ หากมือของคุณมีกลิ่นติดอยู่ เช่น กลิ่นอาหาร แฮมสเตอร์ของคุณก็จะเห็นมือของคุณเป็นอาหารและอาจพยายามกัดคุณได้ ล้างมือให้สะอาดด้วย  สบู่ที่ไม่มีกลิ่น   เพราะแม้แต่สบู่กลิ่นผลไม้ก็สามารถทำให้แฮมสเตอร์กัดมือของคุณได้เช่นกัน หากคุณเลี้ยงแฮมสเตอร์หลายตัว ให้ล้างมือให้สะอาดทั้งก่อนและหลังการจับแฮมสเตอร์แต่ละตัว เนื่องจากกลิ่นของแฮมสเตอร์ตัวหนึ่งที่ติดอยู่บนมือของคุณจะทำให้แฮมสเตอร์ตัวต่อไปที่คุณจับคิดว่าเขากำลังจะถูกทำร้ายได้ แฮมสเตอร์จะเชื่อใจคุณเมื่อเขาเชื่อว่ามือของคุณจะไม่ทำร้ายเขา คุณจะต้องล้างมือให้สะอาดและค่อยๆ ยื่นมือเข้าไปในกรงของเขา จากนั้นปล่อยให้เขาดมมือเพื่อทำความคุ้นเคยกับมือของคุณ  อย่าแปลกใจหากแฮมสเตอร์ของคุณวิ่งหนีและซ่อนตัวเมื่อคุณยื่นมือเข้าไปในกรงเป็นครั้งแรก จากมุมมองของสัตว์ที่ถูกล่า มือของคุณที่ยื่นเข้าไปในกรงอาจดูเหมือนนกที่กำลังบินลงมาโฉบเขาขึ้นไป  ค้างมือของคุณไว้ด้วยท่าทางที่ดูไม่น่ากลัวและงอนิ้วไว้ การกางนิ้วมือออกจะทำให้แฮมสเตอร์คิดว่าเขากำลังถูกทำร้ายได้  อย่าดึงมือของคุณออกเมื่อเขาเริ่มแทะมือ โดยการแทะของเขานั้นเป็นการทำความคุ้นเคยกับมือของคุณ หากคุณดึงมือออก จะทำให้เขารู้สึกกลัวและคอยระวังตัวจากมือของคุณมากขึ้น  ลองให้ขนม พูดคุยด้วย หรือลูบหลังเขา เพื่อให้เขารู้สึกสบายใจกับมือของคุณมากขึ้น และในที่สุดเขาก็จะกล้ารับขนมจากมือของคุณ เมื่อแฮมสเตอร์คุ้นเคยกับมือของคุณแล้ว ให้ใช้มือทั้งสองข้างยื่นเข้าไปในกรงช้าๆ โอบมือของคุณไว้และรอจนแฮมสเตอร์เดินขึ้นมาบนมือ ประคองเขาไว้ด้วยมือทั้งสองข้างในขณะที่ยกมือออกมาจากกรง พยายามให้เขาหันหน้ามาทางคุณในขณะที่คุณจับเขาขึ้นมา เขาจะได้รู้ว่าเกิดอะไรขึ้นและไม่พยายามกระโดดออกไป  แฮมสเตอร์ของคุณอาจเริ่มสั่นและกระโดดออกจากมือของคุณในขณะที่มือของคุณยังคงอยู่ในกรง ให้ปล่อยเขาไปหากเกิดเหตุการณ์นี้ขึ้น  หากเขาดูกระวนกระวายใจ คุณสามารถทำให้เขาสงบลงได้ด้วยการให้ขนมและ/หรือลูบหลังของเขา นอกจากนี้ การพูดคุยกับเขาด้วยเสียงที่อ่อนโยนก็สามารถทำให้เขาสงบลงได้เช่นกัน แฮมสเตอร์ของคุณอาจร้องเสียงแหลมเมื่อคุณจับเขาขึ้นมา เพื่อบอกให้คุณรู้ว่าเขารู้สึกรำคาญที่ถูกจับ  หากเขายังคงร้องเสียงแหลมไม่หยุด ให้วางเขากลับเข้าไปในกรงเบาๆ และพยายามจับเขาใหม่อีกครั้งในภายหลัง หากคุณมีปัญหาในการใช้มือจับเขาขึ้นมา ให้วางแก้วเปล่าไว้ในกรงและปล่อยให้เขาปีนเข้าไป เมื่อเขาคลานเข้าไปในแก้วแล้ว จึงค่อยๆ เทเขาออกมาให้อยู่ในมือของคุณ การถูกจับตัวนานเกินไปจะทำให้แฮมสเตอร์รู้สึกเครียดได้ ในช่วงแรกให้พยายามจับเขาเพียง 1-2 นาทีเท่านั้น จากนั้นจึงค่อยๆ เพิ่มเวลาให้นานขึ้นในแต่ละครั้งที่คุณจับเขา พยายามไปเรื่อยๆ จนคุณสามารถจับเขาได้นานถึง 5 นาที  จับเขาไว้ให้อยู่ใกล้กับตัวของคุณ และคอยลูบที่หลังและหน้าผากของเขา  เมื่อเขารู้สึกสบายใจมากขึ้นในขณะที่ถูกจับ ให้นั่งลงหรือเอนตัวลงนอนกับพื้นและปล่อยให้แฮมสเตอร์ของคุณคลานและปีนป่ายไปบนตัวของคุณ อย่าปล่อยให้แฮมสเตอร์ตกลงมาในขณะที่คุณกำลังจับแฮมสเตอร์ แฮมสเตอร์มีความสามารถในการมองเห็นที่ไม่ค่อยดีนักและไม่มีความสามารถในการรับรู้ความลึก ดังนั้นแฮมสเตอร์ของคุณจึงไม่สามารถรับรู้ระดับความสูงระหว่างตัวเขากับพื้นได้ ยิ่งไปกว่านั้น แฮมสเตอร์ของคุณจะได้รับบาดเจ็บได้หากเขาตกใจและพยายามกระโดดออกจากมือของคุณเมื่อคุณนำเขาออกมาจากกรง หลังผ่านไปแล้วสักพัก หรือเมื่อเขาเริ่มเป็นกังวล ให้นำแฮมสเตอร์กลับเข้าไปในกรง โดยวางเขากลับเข้าไปอย่างช้าๆ และเบาๆ ให้เหมือนตอนที่คุณจับเขาขึ้นมา  พยายามวางมือของคุณบนพื้นกรงก่อนปล่อยให้เขาออกไปจากมือ ให้ขนมกับเขาหลังนำเขากลับเข้าไปในกรงเรียบร้อยแล้ว การให้แฮมสเตอร์ของคุณได้ปรับตัวให้ชินกับสภาพแวดล้อมใหม่นั้นเป็นสิ่งสำคัญในการสร้างความเชื่อใจต่อเขา ซึ่งการมองหาตำแหน่งที่เหมาะสมสำหรับกรงแฮมสเตอร์จะทำให้เขาปรับตัวได้ง่ายยิ่งขึ้น ห้องอุ่นๆ เป็นบริเวณหนึ่งที่เหมาะสมเป็นอย่างยิ่งสำหรับแฮมสเตอร์ โดยเฉพาะอย่างยิ่งหากบริเวณนั้นไม่มีลมผ่าน  ภายในห้องไม่ควรมีคนทำกิจกรรมต่างๆ จนวุ่นวายเกินไป เพราะอาจทำให้แฮมสเตอร์เกิดความงุนงงและหวาดดกลัวได้  ห้องนอนไม่ใช่ที่ที่เหมาะสมสำหรับกรงแฮมสเตอร์ เนื่องจากแฮมสเตอร์เป็นสัตว์กลางคืน จึงมักทำเสียงดังในขณะที่คุณนอนหลับ ให้เวลาแฮมสเตอร์อย่างน้อย 2-3 วันในการปรับตัวให้ชินกับสภาพแวดล้อมใหม่ ในช่วงนี้ แฮมสเตอร์ของคุณจะเริ่มคุ้นเคยกับตำแหน่งของวัตถุที่อยู่ในกรง (อาหาร น้ำ บริเวณที่นอน)  อย่ากังวลเมื่อแฮมสเตอร์ของคุณทำความสะอาดใบหน้าหรือลูบขนบ่อยจนเกินไป การทำเช่นนี้ไม่ได้เป็นสัญญาณของความกระวนกระวายที่มักเชื่อกันโดยทั่วไป แต่เขากำลังทำเครื่องหมายด้วยกลิ่นและแสดงความเป็นเจ้าของอาณาเขตใหม่  การทำเครื่องหมายด้วยกลิ่นจะทำให้แฮมสเตอร์ของคุณจำสถานที่และวัตถุในบ้านใหม่ของเขาได้ ในช่วงแรกแฮมสเตอร์ของคุณอาจมองว่าคุณเป็นนักล่าขนาดใหญ่ ซึ่งคุณไม่ควรทำให้เขาเชื่อเช่นนั้นโดยการเข้าไปใกล้ๆ กรงของเขาด้วยท่าทางที่ดูคุกคาม แต่ควรเข้าใกล้อย่างช้าๆ และเงียบๆ โดยไม่เคลื่อนไหวหรือส่งเสียงอย่างกะทันหัน ลองคุยกับเขาด้วยเสียงที่ทุ้มและนุ่มในขณะที่คุณเข้าไปใกล้ๆ กรงของเขา ในช่วงแรกๆ ของการปรับตัว แฮมสเตอร์ของคุณอาจซ่อนตัวอยู่ภายในกรงเมื่อคุณพยายามเข้าใกล้กรง เขาอาจยังคงระวังตัวจากคุณและสภาพแวดล้อมใหม่รอบตัวเขา อย่างไรก็ตาม เมื่อเวลาผ่านไป แฮมสเตอร์ของคุณก็จะเริ่มรู้สึกผ่อนคลายพอที่จะทำกิจกรรมต่างๆ ตามปกติ เช่น สำรวจไปรอบๆ กรงแม้ว่าคุณจะเข้าไปใกล้ๆ กรงก็ตาม  การคุยกับเขาด้วยเสียงที่ทุ้มและนุ่มอาจช่วยให้เขารู้สึกผ่อนคลายลงและเริ่มสบายใจเมื่ออยู่กับคุณ คุณไม่จำเป็นต้องยืนอยู่ข้างกรงของเขาเป็นเวลานานเกินไป ให้ยืนนานเพียงไม่กี่นาทีเพื่อดูการตอบสนองของเขาที่มีต่อคุณ เมื่อคุณเริ่มเห็นเขาทำกิจกรรมตามปกติเมื่อคุณอยู่ใกล้ๆ ให้คุณคุยกับเขาต่อไปเรื่อยๆ เสียงของคุณจะช่วยให้เขาปรับตัวได้อย่างต่อเนื่อง ลองให้ขนมกับเขาเมื่อคุณเข้าใกล้กรงของเขา โดยวางขนมไว้ที่พื้นกรง เนื่องจากเขาอาจยังไม่พร้อมที่จะรับขนมจากมือของคุณ การไม่สัมผัสตัวแฮมสเตอร์ในช่วงการปรับตัวของเขาถือเป็นสิ่งสำคัญ การปรับตัวเข้ากับบ้านใหม่นั้นค่อนข้างยากพอสำหรับเขาอยู่แล้วแม้ว่าคุณจะไม่ได้สัมผัสหรือจับเขาขึ้นมา ในช่วงนี้ ให้คุณแค่คุยกับเขาและอยู่ใกล้ๆ กรงของเขาก็เพียงพอแล้ว
จับแฮมสเตอร์ตอนที่เขาตื่นตัว. ล้างมือให้สะอาด. ให้แฮมสเตอร์ทำความคุ้นเคยกับมือของคุณ. จับแฮมสเตอร์ขึ้นมา. ไม่จับแฮมสเตอร์นานเกินไป. อย่าทำแฮมสเตอร์ตก. นำเขากลับเข้าไปในกรง. วางกรงแฮมสเตอร์ไว้ในตำแหน่งที่เหมาะสม. ให้เวลาแฮมสเตอร์ในการปรับตัวกับบ้านของคุณ. เข้าใกล้กรงแฮมสเตอร์ด้วยความระมัดระวัง. ยืนใกล้ๆ กรงของเขา. อย่าสัมผัสตัวเขา.
https://www.wikihow.com/Make-Your-Hamster-Trust-You https://www.wikihow.com/Make-Your-Hamster-Trust-You
Handling Your Hamster Acclimating Your Hamster to Your Home